О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 503
от 22.04.2021 г.
За разрешение за изработване на проект за подробен устройствен план-план за застрояване /ПУП-ПЗ/ на поземлен имот /ПИ/ 271 по плана на новообразуваните имоти /ПНИ/ на с. Драгичево, община Перник, местност “Копринено орище” с цел провеждане на процедура по промяна предназначението на земеделска земя в земя за неземеделски нужди “За жилищно строителство”
На основание чл.21 ал.1 т.11 и ал.2 от ЗМСМА, чл. 124а, ал.5, във връзка с чл.125 от ЗУТ  

ОБЩИНСКИ СЪВЕТ РЕШИ: 
ОДОБРЯВА представеното техническо задание за промяна предназначението на земеделска земя за неземеделски нужди на поземлен имот /ПИ/ 271 по плана на новообразуваните имоти /ПНИ/ на с. Драгичево, община Перник, местност “Копринено орище”.
          РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН -  ПЛАН ЗА ЗАСТРОЯВАНЕ на поземлен имот /ПИ/ 271 по плана на с. Драгичево, община Перник с цел провеждане на процедура по промяна предназначението на земеделска земя в земя за неземеделски нужди, при което:

         С план за застрояване се потвърждава съществуваща жилищна сграда в поземлен имот 271 и се предвижда едноетажно и двуетажно надстрояване. Определя се зона за свободно застрояване с показатели за нискоетажно жилищно застрояване и устройствена зона Жм.  Поземлен имот 271 се отрежда „За жилищно строителство“.

         Проектът за ПУП-ПЗ да се изготви в М 1:1000 върху картна основа от кадастралния план на с. Драгичево, община Перник, местност “Копринено орище” в обхвата на имота. ПУП-ПЗ да бъде изготвен в цифров вид CAD формат  в съответствие с изискванията на ЗУТ.

         При изработване на проекта за ПУП-ПЗ да се спазят изискванията на ЗУТ, Наредба № 7/2003 г. на МРРБ за ПНУТ и Наредба № 8/2001 г. на МРРБ за Обема и съдържанието на устройствените планове. 

         Към проекта да се приложат:

         1. Становище от РИОСВ за необходимостта от оценка на въздействие върху околната среда.

         2. Удостоверение за поливност, съгласувано от “Напоителни системи” ЕАД, клон “Струма-Места” гр. Дупница.  

         3. Акт за категоризиране на земните маси при промяна на тяхното предназначение, издаден от Областна Дирекция ”Земеделие”-Перник.

          Проектът за ПУП-ПЗ да се изготви еднофазно във фаза окончателен проект и да бъде съобразен със Закона за опазване на земеделските земи и действащата нормативна уредба.              

         Проекта да се разгледа от Общински експертен съвет гр. Перник и по него да се предложи решение.    

Поради следните мотиви: В Община Перник е постъпило заявление с вх. № 21/ТР-1323/15.03.2021 г. от Славчо Лилов, живущ в гр. Перник, за разрешение за изработване на проект за подробен устройствен план-план за застрояване на поземлен имот /ПИ/ 271 по плана на новообразуваните имоти /ПНИ/ на с. Драгичево, община Перник, местност “Копринено орище” с цел провеждане на процедура по промяна предназначението на земеделска земя за неземеделски нужди. Към молбата е приложено от възложителя  задание за проектиране в съответствие с чл. 125, ал. 1 и ал. 2 от ЗУТ с което е обосновано необходимостта от изработване проект за подробен устройствен план-план за застрояване /ПУП-ПЗ/. Заданието съдържа информация за съществуващото положение на имота:
         1. Поземлен имот /ПИ/ 271 представлява земеделска земя и попада в територия на земи със статут на § 4 от ПЗР на ЗСПЗЗ.

         2. Поземленият имот е транспортно достъпен, граничи от изток с път. Имотът е захранен с ток и вода от преносните мрежи в района и има представени партидни номера с експлоатационни дружества. Отпадните битово-фекални води се събират в водоплътна изгребна яма в съответствие с изискванията на ЗООС.

         3. Поземлен имот /ПИ/ 271 е застроен със жилищна сграда. Инвестиционните намерения на собственика е да се създадат градоустройствени условия за пристрояване и надстрояване на жилищната сграда, поради което се налага необходимостта от промяна предназначението на имота от земеделска земя в земя “За жилищно строителство”.
          Съгласно Общият устройствен план /ОУП/ на Община Перник, одобрен с Решение №1016/10.12.2018 г. на Общински съвет-Перник, поземлен имот /ПИ/ 271 по плана на новообразуваните имоти /ПНИ/ на с. Драгичево, община Перник, местност “Копринено орище”, попада в “Жилищна устройствена зона” с преобладаващо застрояване с малка височина.

Решението е прието на заседание на Общинския съвет, проведено на 22.04.2021г., Протокол № 5 т.29 от дневния ред и е подпечатано с официалния печат на Общинския съвет.
ПРЕДСЕДАТЕЛ:

